L'Ordre ENS/198/2017, de 25 d'agost (DOGC núm.7445, de 31.8.2017), aprova les bases reguladores del procediment de concessió de subvencions per dotar de finançament addicional els centres privats que presten el Servei d'Educació de Catalunya en entorns de característiques socioeconòmiques desafavorides.
L'apartat 11.1 de les bases reguladores determina que la modalitat de justificació és el compte justificatiu amb aportació de justificants de despesa; però atès que es compleixen els requisits de justificació per mòduls establerts a l'Ordre ECO/172/2015, de 3 de juny (DOGC núm. 6890, d'11.6.2015), sobre formes de justificació de subvencions, s'ha considerat convenient modificar la modalitat de justificació.
Conseqüentment, d'acord amb l'article 92 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General de Centres Concertats i Centres Privats, i en ús de les atribucions que m'han estat conferides,
Modificar els apartats següents de les bases reguladores aprovades mitjançant l'Ordre ENS/198/2017, de 25 d'agost:
Substituir el primer paràgraf de l'apartat 4.1 pel redactat següent:
"4.1 Sens perjudici del que estableixi la resolució de la convocatòria de subvenció corresponent, les sol·licituds i altres tràmits associats al procediment de concessió de les subvencions, així com la documentació justificativa, s'han de realitzar exclusivament per via electrònica utilitzant la seu electrònica de la Generalitat de Catalunya, en el marc del que estableix l'article 43.2. de la Llei 26/2010, del 3 d'agost, de règim jurídic i de procediment de les administracions públiques de Catalunya."
Substituir l'apartat 6.3 pel redactat següent:
"6.3 Si l'import del mòdul no permet atendre la totalitat de les sol·licituds, es disminuirà proporcionalment l'import d'aquest mòdul."
Substituir l'apartat 11 pel redactat següent:
a) Declaració del beneficiari del nombre d'alumnes als quals s'ha subvencionat les activitats complementàries.
b) Quantia de la subvenció i, si escau, un detall d'altres ingressos o subvencions que hagin finançat l'activitat subvencionada, amb indicació del seu import i procedència.
4.- Declaració del titular del centre conforme no s'ha discriminat econòmicament a cap alumne en qualsevol de les activitats complementàries objecte de subvenció, i que la subvenció s'ha destinat íntegrament a suplir la quota a càrrec de les famílies.
5.- Declaracions dels pares, mares o tutors/es legals dels alumnes que s'han beneficiat de la subvenció conforme el seu fill o filla ha desenvolupat activitats complementàries de forma totalment gratuïta.
Als efectes de la documentació esmentada, els titulars dels centres beneficiaris utilitzaran els models disponibles a l'apartat Tràmits del web de la Generalitat de Catalunya [URL].".
Així mateix, poden interposar potestativament recurs de reposició, previ al recurs contenciós administratiu, davant l'òrgan que dicta aquest acte, en el termini d'un mes a comptar de l'endemà de la seva publicació al DOGC, d'acord amb el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.